कंडीशनर हेयर शाफ्ट के अंदर लिपिड (lipids) और प्रोटीन की जगह लेता है, जो आपके बालों को स्वस्थ बनाता है | आपके बाल जितने स्वस्थ होंगे, उतनी ही तेजी से बड़ेंगे | जब आप नहाते हैं, तब अपने बालों में जड़ से लेकर टिप तक एक सामान्य मात्रा में कंडीशनर लगाएं | लगभग 1-5 मिनट के लिए अपने बालों पर कंडीशनर लगा रहने दें, फिर इसे ठंडे पानी से पूरी तरह से साफ कर लें |  जब आपके बाल स्वस्थ होंगे, तो यह जल्दी और खूबसूरती से बड़ेंगे | कंडीशनर क्यूटिकल को भी सील कर देता है, जिससे भविष्य में होने वाले नुकसान को रोका जा सकता है | यदि आप बालों के झड़ने को रोकते हैं, तो आपके बाल अपने आप से लंबे हो जाएंगे | जब आप अपने बाल धोते हैं तो कंडीशनर जरूर करें | नेचुरल ऑयल ट्रीटमेंट बालों के रोम और जड़ को फिर से भर देते हैं, जिससे आपके बाल तेजी से बड़ने लगते हैं | नल या एक स्प्रे बोतल से अपने बालों को गीला करें, और अपने पूरे बालों में सामान्य मात्रा में तेल लगाएँ | तेल को अपने सिर में 10 मिनट तक सोखने दें, और फिर जैसे करते हैं  सामान्य तरीके से शैम्पू और कंडीशन करें |  कुछ हफ्तों के इस्तेमाल के बाद आपके बाल जल्दी बड़ने लगेंगे | आप ऑइल-बेस्ड हेयर ट्रीटमेंट खरीद सकते हैं, या आप अपना खुद का तेल बना सकते हैं | अपना खुद का तेल बनाने के लिए, 1 कप (240 एमएल) बिना रिफाइंड वाला नारियल तेल, और 1  US tbsp (15 mL) बादाम, मैकाडामिया (macadamia), और जोजोबा (jojoba) तेल में से प्रत्येक को मिलाएँ | तेलों को आपस में मिलाएँ, और अपने पूरे बालों पर सामान्य मात्रा में लगाएँ | प्रोटीन, जिंक और विटामिन ए, सी, और डी की भरपूर मात्रा शामिल करें | डेली हेल्दी डाइट  के साथ ही, विटामिन से भरपूर खाद्य पदार्थों का सेवन करें जो बालों के विकास को बढ़ावा देते हैं | सालमन (Salmon) विटामिन डी और प्रोटीन से भरपूर होता है, अंडे में बायोटिन (biotin) और ओमेगा-3 होता है, और एवोकाडो (avocados) में आवश्यक फैटी एसिड की उच्च मात्रा होती है | ये सभी बाल और त्वचा के स्वास्थ्य को सुधारने में मदद करते हैं | अपने भोजन में इन खाद्य पदार्थों को जितनी बार शामिल कर सकते हैं करें, और आप देखें कि आपके बाल तेजी से बड़ते हैं | हेल्दी हेयर की शुरूआत हेल्दी डाइट के साथ होती है और ये अच्छी तरह से हाइड्रेटेड रहते हैं |  इसके अलावा, सूरजमुखी, बादाम, पीली मिर्च, और मीठे आलू बहुत खाएं | सूरजमुखी के बीज विटामिन E से भरपूर होते हैं, और बादाम में हाई बायोटिन और प्रोटीन सामग्री होती है | पीली मिर्च विटामिन सी से भरपूर होती हैं, और शकरकंद विटामिन ए को बनाए रखने में मदद करते हैं | पालक और ब्रोकली जैसे गहरे पत्ते वाली सब्जिएँ भी अच्छे विकल्प हैं | इनमें विटामिन ए और सी दोनों होते हैं | इसके साथ ही दिन भर में पर्याप्त पानी पिएं | प्रति दिन कम से कम 8 गिलास पानी पीने का लक्ष्य बनाएँ | अच्छी तरह से खाने के अलावा, आप विटामिन भी ले सकते हैं जो आपके बालों को स्वस्थ और जल्दी से बड़ने में सहायता करते हैं बायोटिन इन विटामिनों में से एक है, जो हेयर ग्रोथ को बढ़ावा देने और बालों, त्वचा और नाखून के स्वास्थ्य को प्रेरित करने के लिए जाना जाता है | यह विटामिन-बी की फ़ैमिली का सदस्य है, और स्वाभाविक रूप से अंडे, एवोकैडो, और सालमन जैसे खाद्य पदार्थों में पाया जाता है | अच्छे परिणामों के लिए, अपने विटामिन्स की पैकेजिंग पर दिये निर्देशानुसार रोजाना 1 विटामिन लें |  आप हेयर, स्किन और नाखून के लिए तीनों के कॉम्बिनेशन वाले विटामिन भी खरीद सकते हैं | विटामिन्स सप्लीमेंट्स वैसे तो आपके बालों को तेजी से बड़ाने के लिए एक शानदार तरीका है, आपकी बॉडी को इन्हें अवशोषित करने और अधिक बालों के उत्पादन के लिए कुछ महीनों का समय लगता है | आपको इनको रोज खाने के 2-3 महीनों के अंदर परिणाम देखना चाहिए | यदि आप चाहते हैं कि आपके बाल जल्दी से बड़ें, और आप इनको यथासंभव स्वस्थ रखना चाहते हैं, तो हेयर डाई, केमिकल रिलैक्सर्स और स्टाइलिंग टूल्स जैसे फ्लैट आयरन और कर्लिंग आयरन सभी आपके बालों को नुकसान पहुंचाने वाले टूल्स को यूज करने से बचें | अनावश्यक क्षति से बचने के लिए, केमिकल उपचार और हीट टूल्स को स्किप करें |  यदि आप अपने आजमाए हुए बालों के रूटीन के बिना नहीं रह सकते हैं, तो सुनिश्चित करें कि आप डीप कंडीशनिंग ट्रीटमेंट हफ्ते में 1-3 बार अपने बालों में करें यह आपको केमिकल ट्रीटमेंट्स और स्टाइलिंग टूल्स के नुकसान से उबरने में मदद करता है | कंडीशनर को रूट से टिप तक लगाएं, और 5-15 मिनट तक लगा रहने दें | बाद में इसे अच्छी तरह से साफ कर लें | हीट टूल, जैसे ब्लो ड्रायर, फ्लैट आयरन या कर्लिंग आयरन का उपयोग करने से पहले हमेशा हीट प्रोटेक्टर लगाएं |
Use conditioner each time you wash your hair. Do an oil treatment 1-2 times a week. Eat a healthy diet. Take biotin vitamins every day to promote hair growth. Avoid using heating tools, chemical relaxers, or hair dye.